kakor so mi nekateri namenili. K poroki bi me <u>lahko</u> prisilila samo trenutna <u>besnost</u> zaradi <u>nejevolje</u> nad slabo postrežbo v samskem življenju, pa tudi tedaj težko s Pirsnerjevo, ki ji moje srce kljub dobri volji ni posebej naklonjeno. <i>Haec inter nos, quaeso.</i> Mislim, da se ne bom nikoli poročil.
<p>Če bi torej imel – na primer v <u>Schottenhofu</u> – dvo- do <u>pet</u>sobno <u>svetlo, zračno</u> stanovanje (vseeno ali v 1. ali v 3. nadstropju), kjer bi ob razširjeni pravici uporabe lahko razpostavil svoje <u>omarice z minerali,</u> postavil svoj pisalni pult in se <u>do smrti</u> ukvarjal s svojo grecistiko in slavistiko, bi bile moje želje za <u>dolgo</u> časa izpolnjene. Morda bi si kot naslednje lahko zaželel <u>posredovanje</u> za organiziranje študija na Vlaškem, v Srbiji ali morda celo v Grčiji. Pod pogojem seveda, da se takoj, ko se ta uteče, vrnem v <u>svojo knjižnico</u> <i>à la</i> van Swieten (v Berlinu).
</p><p>S tem sem Vaši milosti položil na srce vse svoje sedanje in prihodnje želje. <u>Tak je</u> moj življenjski načrt. Če bi se le grof Franc tako prijazno zavzel za moje stanovanje, kakor je to po naravnem občutku za velikodušnost storila Vaša milost, bi bile vse moje <u>sedanje</u> želje izpolnjene. <u>Prihodnje</u> se bodo – v to sem prepričan – izpolnile same po sebi, saj v <u>južni</u> politiki, <u>ki</u> je – Bog ve – za nas tukaj na Dunaju nekaj samoumevnega, skorajda nimam tekmeca. <i>Sed de his <u>fortasse</u> </i> več <u>ustno,</u> kajti pravkar mi je Kogl sporočil, da bom povabljen na Rudeževo poroko, <u>kakor se spodobi,</u> kar pomeni, da ne bom imel nobenih stroškov. V tem primeru bi prav rad prišel tja, da bi nadoknadil v lanskem letu tako <i>mala mente</i> zamujen obisk pri Vaši milosti. Sicer pa ne morem prav dojeti, da sem tega deležen, ko pa sem očeta in sina vedno brez zadrege obravnaval, kakor sta <u>zaslužila.</u>
</p>
Jenko je bil <u>presenečen</u> tako nad tem, <u>da</u> je dobil, kakor nad tem, da je dobil tako <u>prijateljsko</u> priporočilno pismo. Ker pa potrebuje še nekaj dni, da pripravi prošnjo, naj bom danes predhodnik njegove hvaležnosti. Pri Juncku še ni bil. Iz starih izkušenj sem mu predstavil pripombe Vaše milosti o pomenu njegovega pokroviteljstva. Upajmo na najboljše. Jenko si to zasluži zaradi visoke moralnosti in širokosrčnosti, ki je v njegovem položaju še toliko bolj vredna občudovanja. Njegova Pepca K<sup>x</sup>, poslej skorajšnja milostljiva Rudež, ga ne bo več spravljala <u>ob pamet.</u> Končno lahko, čeprav z mrkim molčanjem, <u>prenese,</u> če jo omenijo. <i>Semper <u>inter nos,</u> ut olim.</i>
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-08-15
<a rel="nofollow" class="external free" href="http://nl.ijs.si/e-zrc/zois/html/MP44.html">http://nl.ijs.si/e-zrc/zois/html/MP44.html</a>